ਮਨੋਰਮਾ ਮਹਾਪਾਤਰਾ
ਮਨੋਰਮਾ ਮਹਾਪਾਤਰਾ (10 ਜੂਨ 1934 - 18 ਸਤੰਬਰ 2021) ਇੱਕ ਭਾਰਤੀ ਲੇਖਕ, ਕਵੀ, ਅਤੇ ਸੰਪਾਦਕ ਸੀ, ਜੋ ਮੁੱਖ ਤੌਰ 'ਤੇ ਉੜੀਆ ਭਾਸ਼ਾ ਵਿੱਚ ਕੰਮ ਕਰਦੀ ਸੀ। ਉਸਨੇ ਚਾਲੀ ਕਿਤਾਬਾਂ ਲਿਖੀਆਂ ਜਿਸ ਵਿੱਚ ਨਾਵਲ ਅਤੇ ਕਾਵਿ-ਪੁਸਤਕਾਂ ਸ਼ਾਮਲ ਹਨ, ਅਤੇ ਇੱਕ ਉੜੀਆ ਅਖਬਾਰ, ਸਮਾਜ ਦਾ ਸੰਪਾਦਨ ਕੀਤਾ। ਉਹ ਕਈ ਸਾਹਿਤਕ ਪੁਰਸਕਾਰਾਂ ਦੀ ਪ੍ਰਾਪਤਕਰਤਾ ਸੀ, ਜਿਸ ਵਿੱਚ ਓਡੀਸ਼ਾ ਰਾਜ ਦਾ ਸਰਵਉੱਚ ਸਾਹਿਤਕ ਸਨਮਾਨ, 1984 ਵਿੱਚ ਓਡੀਸ਼ਾ ਸਾਹਿਤ ਅਕਾਦਮੀ ਅਵਾਰਡ ਸ਼ਾਮਲ ਹੈ। ਉਹ ਓਡੀਸ਼ਾ ਰਾਜ ਦੀ ਸਾਹਿਤਕ ਸੰਸਥਾ, ਓਡੀਸ਼ਾ ਰਾਜ ਸਾਹਿਤ ਅਕਾਦਮੀ ਦੀ ਪ੍ਰਧਾਨ ਚੁਣੀ ਜਾਣ ਵਾਲੀ ਪਹਿਲੀ ਔਰਤ ਸੀ।